Ronaldo ya zarce sa'a a gasar Zakarun Turai - BBC Hausa
http://www.bbc.com/hausa/39637388
Ronaldo ya ci wasa goma cikin 12 a zagayen daf da kusa da na ƙarshe da Real Madrid ta buga a gasar cin kofin Zakarun Turai
Ɗan wasan ƙungiyar ƙwallon ƙafa na Real Madrid, Cristiano Ronald ya ci ƙwallonsa ta ɗari a gasar cin kofin Zakarun Turai.
Da wannan gagarumin abin tarihi, Ronaldo ya zama ɗan wasa na farko da ya ci ƙwallo ɗari a gasar. Daga bisani, ya ƙara jefa ƙwallo a ragar Bayern Munich, inda ya haɗa ƙwallo uku a karawar da suka yi cikin daren Talata. Yanzu dai Real Madrid ta yi nasarar zuwa zagayen kusa da na ƙarshe.Ronaldo ya zarce sa'a....Ƙwallo ukun da Cristiano Ronaldo ya ci ta sanya shi zama ɗan ƙwallon ƙafa na farko da ya ci ƙwallo 100 a gasar Zakarun TuraiA dai wannan dare ne, maƙwabtan Real wato Atletico su ma suka yi nasarar zuwa zagayen kusa da na ƙarshe a gasar.Madrid ta samu cancantar zuwa zagayen kusa da na ƙarshe a gasar Zakarun Turai karo bakwai a jere - ƙwazo mafi tsayi a tarihin gasar. An cinye Bayern Munich gida da waje karon farko a gasar cin kofin Zakarun Turai tun bayan 2014, lokacin da Madrid ta lallasa su da ci 5-0 a zagayen kusa da ƙarsheSau tara kenan Ronaldo yana cin Bayern Munich a gasar Zakarun Turai - Lionel Messi na Barcelona ne kaɗai ya ci wata abokiyar fafatawarsu fiye da shi (wato Arsenal)Lewandowski ya jefa ƙwallonsa ta shida a ragar Real Madrid a gasar Zakarun Turai.Jan katin da aka ba wa Arturo Vidal shi ne na sha tara da aka ba wa wani ɗan wasan Bayern Munich a gasar Zakarun Turai - ko da yake, Juventus ta fi ta da yawan jan kati (22)